คือประจำเดือนของดิฉัน มาครั้งล่าสุดเมื่อ 28กรกฎาคม ซึ่งตอนนี้มันยังไม่มาเลยเเละเมื่อวันที่7ที่ผ่านมาก็มีเพศสัมพันธ์ ซึ่งได้ใส่ถุงยางและก็กินยาคุมกำเนิดฉุกเฉินไปแล้ว. อยากทราบว่ามันจะมีโอกาสที่มันจะท้องไหมคะ แล้วประจำเดือนมันจะมาตรงไหมคะ
สวัสดีค่ะ หากประจำเดือนมาล่าสุดตั้งแต่ 28กรกฎาคม น่าจะมีภาวะประจำเดือนมาช้า ซึ่งอาจเกิดจาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่ชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้าค่ะการใส่ถุงยางและการกินยาคุมกำเนิดฉุกเฉินก็น่าจะป้องกันการตั้งครรภ์ได้ แต่ก็ควรตรวจให้แน่ใจก่อนว่าไม่มีการตั้งครรภ์ค่ะ